ტუვალუს კუნძულები

ტუვალუს კუნძულები (; 1975 წლამდე ელისის კუნძულები () — მარჯნული კუნძულების ჯგუფი წყნარ ოკეანეში, პოლინეზიაში.

 გეოგრაფია 
შედგება 9 კუნძულისაგან, რომელთაგან 6 — ატოლია. იმის გამო, რომ ატოლი როგორც წესი შედგება რამდენიმე კუნძულისგან, ტუვალუს კუნძულების საერთო რაოდენობა შეადგენს 124-ს.

ტუვალუს კუნძულების ხმელეთის ფართობი სულ 25,63 კმ²-ია, იმ დროს, როდესაც ტერიტორიის ფართობი, რომელიც უკავიათ ლაგუნებს შეადგენს — 520 კმ²-ს. კუნძულები განლაგებულია 5 ატოლზე (ნანუმეა, ნუი, ნუკულაელაე, ნუკუფეტაუ, ფუნაფუტი), 3 დაბლობ მარჯნულ კუნძულზე (ნანუმანგა, ნიულაკიტა, ნიუტაო) და ერთ ატოლ/რიფულ კუნძულზე (ვაიტუპუ), რომლებიც გადაჭიმულები არიან ჩრდილო-დასავლეთიდან სამხრეთ-აღმოსავლეთისკენ 595 კმ-ზე. არქიპელაგის ყველაზე დიდი კუნძულია (ხმელეთის ფართობის მიხედვით, და არა ლაგუნის წყლის ზედაპირის ფართით) ატოლი ვაიტუპუ (5,60 კმ²), ხოლო ყველაზე პატარა — ნიულაკიტა (0,4 კმ²). ყველა კუნძული დაბლობია, ხოლო ატოლები ძირითადად შედგება რამდენიმე მომცრო კუნძულისაგან, ანუ მოტუსაგან. ქვეყნის უმაღლესი წერტილი ზღვის დონიდან აღწევს სულ 5 მეტრს.

ტუვალუს ყველაზე ჩრდილოეთი კუნძულია ატოლი ნანუმეა, ხოლო ყველაზე სამხრეთი — ნიულაკიტა. არქიპელაგის ორ კუნძულს შორის ყველაზე უფრო მცირე მანძილი შეადგენს 67 კმ-ს (ნუკუფეტაუ/ვაიტუპუ), ხოლო ყველაზე უფრო დიდი — 172 კმ-ს (ნუი/ვაიტუპუ).

 № ატოლი/კუნძული მთავარი დასახლებული პუნქტი ხმელეთის ფართობი,(კმ²) საერთო ფართობი,(კმ²) მოსახლეობა,(ად. 2002 წელი) კუნძულების რიცხვი დასახლებული პუნქტების რიცხვი კოორდინატები ატოლები 1ფუნაფუტივაიაკუ  2,79 277 4492 30 9 2ნანუმეალოლუა  3,87 22 664 5 2 3ნუიტანრაკე  2,83 17 548 21 4 4ნუკუფეტაუსავავე  2,99 145 586 33 2 5ნუკულაელაეფანაგუა  1,82 43 393 15 2 6ვაიტუპუასაუ  5,60 10 1591 97 კუნძულები 7ნანუმანგატონგა  2,78 2,78 589 51) 2 8ნიულაკიტა   0,42 0,42 35 1 1 9ნიუტაოკულია  2,53 2,53 663 41) 2 ტუვალუ ვაიაკუ  25,63 520 9 561 124 34 1) ძირითად კუნძულებს პლიუს კუნძულები დახურულ ლაგუნაში

 ადმინისტრაციული დაყოფა 
ადმინისტრაციულად ტუვალუ დაყოფილია 7 კუნძულოვან (ნანუმეა, ნიუტაო, ნანუმანგა, ნუი, ვაიტუპუ, ნუკულაელაე და ნუკუფეტაუ) და 1 საქალაქო (ფუნაფუტი) საბჭოდ.

 მოსახლეობა 
2002 წლის აღწერის თანახმად მოსახლეობის რაოდენობა შეადგენდა 9561 ადამიანს. მუდმივი მოსახლეობა მინიმუმ 11 კუნძულზეა, მათ შორის თითოეული ატოლის ყველაზე დიდ კუნძულზე და კიდევ ორ კუნძულზე, რომლებიც შედიან ატოლ ფუნაფუტიში. ცხრა კუნძულიდან ყველაზე პატარაა  — ნიულაკიტა — რომელიც იყო დაუსახლებელი, სანამ 1949 წელს მასზე არ დასახლდნენ კუნძულ ნიუტაოს მაცხოვრებლები.

სქოლიო

კატეგორია:ტუვალუ
კატეგორია:ტუვალუს კუნძულები
კატეგორია:წყნარი ოკეანის კუნძულები
კატეგორია:ოკეანეთის კუნძულები